Anjing air Cantabria

Anjing air Cantabria ialah satu baka anjing air dari Sepanyol. Ia berasal dari kawasan pinggir laut Cantabria, di Sepanyol utara. Di sana, ia digunakan sebagai pembantu untuk pelbagai tugas. Ia diiktiraf secara rasmi dalam undang-undang Sepanyol pada tahun 2012. Ia tidak diiktiraf oleh Real Sociedad Canina de España, iaitu kelab kenel kebangsaan Sepanyol, tetapi tersenarai sesama baka-baka Sepanyol dalam proses pemulihan.

Anjing ini sentiasa putih dan pada umumnya lebih kecil dan lebih ringan daripada contoh anjing air Sepanyol.

Sejarah
Anjing air Cantabria ialah baka tradisional dari kawasan pinggir laut Cantabria, di Sepanyol utara. Di sana, ia digunakan oleh nelayan untuk pelbagai tugas. Ia mungkin mengongsi sesetengah asal usul bersama dengan barbet.

Ia diiktiraf secara rasmi dalam undang-undang Sepanyol pada tahun 2012, selepas permintaan untuk pengiktirafan daripada Pemerintah Cantabria disambut dengan baik oleh Comité de Razas ("Jawatankuasa Baka-baka") dalam Kementerian Alam Sekitar dan Persekitaran Luar Bandar dan Laut, sebagaimana kementerian pertanian Sepanyol dikenali pada masa itu.

Bancian pada tahun 2009 mendapati sejumlah 1,216 ekor anjing ini.

Ciri
Populasi anjing air Cantabria menunjukkan pembezaan morfologi dan genetik jelas yang membolehkan diskriminasi daripada populasi anjing lain dalam kelompok sama dengan taburan geografi dekat. Sebuah kajian genetik menempatkannya hampir dengan anjing air Sepanyol seperti barbet atau pudel. Haiwan ini adalah lebih ringan dan lebih pendek berbanding dengan anjing air Sepanyol, yang dalamnya ia dimasukkan sebelum ini. Oleh itu, 75% jantan dan 38% betina dikecualikan daripada piawaian baka untuk ketinggian pada paras kelasa, sementara dengan menggunakan kriteria berat, 91% jantan dan 80% betina dikecualikan.

Kegunaan
Kerja baka ini berkaitan secara tradisional dengan kerja nelayan: pengumpulan ikan yang terjatuh ke dalam air, pemantauan kapal semasa tertambat di pelabuhan, pembawaan tali di antara kapal dengan limbungan, atau perkhidmatan sebagai penyelamat nyawa.

Catatan

Rujukan

Air Cantabria, Anjing
Air Cantabria, Anjing
Air Cantabria, Anjing
Air Cantabria, Anjing
Air Cantabria, Anjing